ریسل مینیا 13

ریسل مینیا 13 (WrestleMania 13) 1997 کا ایک پیشہ ورانہ کشتی پے-پر-ویو ایونٹ تھا جسے ورلڈ ریسلنگ فیڈریشن (WWF، جو اب WWE ہے) نے تیار کیا تھا۔ یہ 13واں سالانہ ریسل مینیا تھا جسے پلے اسٹیشن نے پیش کیا تھا۔ یہ ایونٹ 23 مارچ 1997 کو روزمانٹ ہورائزن میں منعقد ہوا، جو شکاگو کے مضافاتی علاقے روزمانٹ، الینوائے میں واقع ہے۔ 1986 میں ریسل مینیا 2 کے درمیانی حصے کے بعد یہ اس مقام پر منعقد ہونے والا دوسرا ریسل مینیا تھا۔ یہ آخری ریسل مینیا بھی تھا جس میں ونس مکمین نے کمنٹری کے فرائض انجام دیے۔

اس ایونٹ میں کل آٹھ مقابلے منعقد ہوئے، جن میں سے ایک فری فار آل پری شو پر تھا۔ مرکزی مقابلہ (Main event) دی انڈر ٹیکر اور سائیکو سڈ کے درمیان WWF چیمپئن شپ کے لیے ایک نو ڈسکوالیفیکیشن میچ تھا، جسے بریٹ ہارٹ کی مداخلت کے بعد انڈرٹیکر نے جیت لیا۔ دیگر اہم مقابلوں میں بریٹ ہارٹ بمقابلہ سٹون کولڈ سٹیو آسٹن ایک نو ڈسکوالیفیکیشن سبمیشن میچ (جس میں کین شیمروک اسپیشل گیسٹ ریفری تھے)، لیجن آف ڈوم اور احمد جانسن بمقابلہ نیشن آف ڈومینیشن ایک شکاگو اسٹریٹ فائٹ اور روکی میویا بمقابلہ دی سلطان برائے ڈبلیو ڈبلیو ایف انٹر کانٹینینٹل چیمپئن شپ شامل تھے۔

اس ایونٹ میں 18,197 افراد نے شرکت کی جنھوں نے داخلہ فیس کی مد میں کل $837,150 ادا کیے اور اس نے 0.77 بائی ریٹ حاصل کیا۔ مجموعی طور پر اس ایونٹ کو ملے جلے اور منفی تبصرے ملے، تاہم، بریٹ ہارٹ اور "سٹون کولڈ" سٹیو آسٹن کے درمیان ہونے والے سبمیشن میچ کو بہت سراہا گیا، جسے ریسلنگ کی تاریخ کے بہترین مقابلوں میں سے ایک قرار دیا گیا اور اسے ایٹچوڈ دور کا آغاز بھی کہا جاتا ہے (میچ کے شدید انداز اور جوڑی کے درمیان کہانی میں آنے والے ڈبل ٹرن کی وجہ سے)؛ اس مقابلے نے سٹیو آسٹن کی عوامی مقبولیت کو اتنا بڑھا دیا کہ وہ WWF کے صفِ اول کے سپر اسٹارز میں شامل ہو گئے۔ اس میچ کو 2025 میں ڈبلیو ڈبلیو ای ہال آف فیم کے افتتاحی "امورٹل مومنٹ" (Immortal Moment) ایوارڈ سے بھی نوازا گیا۔

 حوالہ جات 

زمرہ:ریسل مینیا
زمرہ:الینوائے میں 1997ء